Over 200 firhjulstrækkere mødtes i weekenden i Løkken for at køre off road på stranden. Det er en årlig tradition, at motor-entusiaster fra hele landet mødes til træffet, der går under navnet Strandtur eller Beach Tour. Der kommer også svenskere, nordmænd og tyskere til begivenheden. Træffet markerer foråret samt sæsonens begyndelse for firhjulstrækkerne. Træffet begyndte allerede lørdag, men også søndag var der fortsat godt gang i hestekræfterne på stranden. Finn Nørlem Jensen fra Øster Hornum er en af arrangørerne, og han fortæller, at det ikke er en konkurrence, men mere et socialt arrangement, hvor det bare handler om at have det sjovt. - Når man ser en firhjulstrækker på landevejen, kan man jo ikke se, hvor meget den egentlig kan. Men det kan man så se, når vi leger hernede på stranden, siger han. Cirka 1500 publikummer besøgte træffet, der både var i gang lørdag og søndag.

Opsummering:
Hestekræfterne blev for alvor sluppet løs i weekenden, hvor over 200 firhjulstrækkere mødtes for at køre ræs på stranden ved Løkken.